
Rīga, 2025. gada 5. februāris
Nr. 05-02-2026/KG2
						
[bookmark: _Hlk57024785]Objekta nosaukums:  Vēsturiskā ēka
Objekta adrese: Jēkaba iela 10/12, Rīga

Interjera apdares atjaunošanas darbu rekomendācija 


Ieejas vestibils T103 un centrālajā kāpņu telpa kalpo kā reprezentatīvās telpas, kurās rekomendējams veikt rekonstrukciju sākotnējai vēsturiskajai krāsojuma sistēmai. Tādēļ, uzsākot atjaunošanas darbus, ir nepieciešams veikt plašākas papildus apdares zondāžas griestu un sienu plaknēs, kur pirms tam nav bijis iespējams piekļūt. Lai precizētu vēsturisko krāsojumu sistēmu, nepieciešams saudzīgi demontēt sekundāros apdares slāņus vestibila griestiem vismaz viena plafona apjomā, sienām veikt atsegumus visos līmeņos vismaz 0,5m2 apjomā katrā zonā ( sienu augšdaļa, vidus zona starp pilastriem, paneļa zona pie kāpnēm). Padziļinātas apdares zondāžas nepieciešams veikt arī ģipša profilētajiem vilkumiem, pilastriem un kapiteļiem. 
Kāpņu telpā veikt atsegumus sienām un patrepēm visos stāvos vismaz 0,5m2 ajomā katrā zonā. 
Papildus izpētes uzdevums:
1. identificēt sākotnējā krāsojuma toņus, materiālu un krāsojuma sistēmu;
1. precizēt vēsturisko krāsu tonalitāti pēc NCS (Natural Colour System) toņkārtes;
1. veikt krāsojuma sistēmas uzmērījumus un rasējuma izstrādi;
1. veikt foto fiksāciju un atskaites dokumentācijas sagatavošanu.

	Kontrollaukumu atsegšanu un zondāžas veikt veirākās zonās,  izmantojot ķirurģiskos skalpeļus un galdniecības kaltus. Lai precīzāk nolasītu krāsu toņus, veikt krāsojuma attīrīšanu no putekļiem un piesārņojuma, izmantojot mīkstu saru otu un stiklašķiedras zīmuļus. Pēc krāsas slāņa attīrīšanas veikt krāsu toņu noteikšanu pēc NCS krāsu sistēmas, lai varētu veikt precīzāku krāsojuma rekonstrukciju. Ja zondāžu rezultātā tiek atklāti mākslinieciski vērtīgi polihromie krāsojumi, veikts  oriģinālo zīmējumu novilkumus, izmantojot caurspīdīgās plastikāta lapas. 
	Pirms darbu uzsākšanas un izpētes procesa gaitā veikt foto fiksāciju. Atklātās informācijas aprakstu ar fotogrāfiksācijām apkopot izpētes atskaitē.







Iekštelpās griestiem un sienām ir vairāku tipu pamatnes, kas paredzētas apdares labošanai un atjaunošanai. Rekomendācija apmetuma atjaunošanai tiek sastādīta ņemot vērā sienas pamata materiālus, to stāvoklī, kā arī telpu plānoto funkcionalitāti.

Ieejas vestibila T103 un centrālās kāpņu telpas apdares atjaunošana:

Sienu un griestu plakņu sagatavošana:
· Sekundāro apdares slāņu demontāža
· Nestabilo un bojāto apmetuma slāņu demontāža.
· Attīrīto pamatņu nostiprināšana ar silikāta bāzes grunti Caparol Sylitol Konzentrat 111. Konzentrātu jaukt 2:1 ar ūdeni.
· Zonās, kur ir irdeni un krītaini pamatnes slāņi, nostiprināšanu veikt ar  dziļumgrunti Caparol Dupa Putzfestiger.
· Zonās, kur ir pelējums, veikt pelējuma notīrīšanu ar birstēm un apstrādāt šīs zonas ar biocīdu līdzekli Caparol Capatox. Pēc apstrādes līdzeklis nav jānoskalo.

Apmetuma zudumu atjaunošana:
Ņemot vērā telpu dažādo funkcionālo nozīmi un atsevišķas paaugstinatās prasības attiecībā uz mitruma izturību, kopšanu un dezinfekciju, rekomendējams ieikštelpu apmetumu atjaunot ar kaļķa bāzes apmetumu Caparol Standard Putz kuram saistvielai ir pievienots 8% hidrauliska portlandcementa piedeva.

Iekštelpu apmetuma iestrāde uz mūra sienām:
· Zonās, kur ir nelieli, lokāli apmetuma zudumi, kā demontāžas zonas un inženierkomunikāciju atvērumi,  veikt atjaunošanu ar kaļķa cementa bāzes javu Caparol Standard Putz. Nelielo zudumu vietās apmetuma kārtu audzē pakāpeniski- var iestrādāt vienā piegājienā līdz 25mm. Nākamo slāni klāj pēc 1-2 dienām, kad apmetums ir izvadijis ūdeni un sastindzis. 
Mūra plaknēm ar normālu nestspēju un  uzsūktspēju, pēc saslapināšanas ar ūdeni, uzklāt pirmo apmetuma slāni 10-25 mm biezumā, vienmērīgi pārklājot virsmas. Ja nepieciešams lielāks biezums, tad nākamo slāni klāj pēc 1-2 dienām, kad apmetums ir izvadijis ūdeni un sastindzis. 
Pēc apmetuma uzklāšanas, virsmas izlīdzina ar H tipa līsti. Šādi apstrādātu virsmu atstāt uz 4 līdz 16 stundām (atkarībā no žūšanas apstākļiem) līdz sākotnējai apmetuma sacietēšanai. Pēc tam ir jāveic apmetuma apgriešana (apmetumam ir jābūt tik sacietējušam, ka tas birst, nevis krīt nost), izmantojot trapecveida līsti vai skrāpi, līdz virsma ir pietiekamā mērā izlīdzināta, šo darbību veicot visai virsmai. Pēc tam apsmidzināt ar ūdeni un noberzt, izmantojot polistirola rīvdēli vai rīvdēli ar cietu sūklīti, kamēr tiek iegūta līdzena un gluda virsma. 





Nobeiguma apdare sienām un griestiem
1. Jaunuzklātu apmetumu gruntēt ar Caprol Capasol Konzentrat ( koncentrātu šķaida 1:4 ar ūdeni). 
1. Griestu un sienu plakņu špaktelēšana ar gatavo dispersijas špakteli Caparol-Glättspachtel. Zonās, kur ir plaisāšanas risks, špaktelēšanas masā iestrādā stiklašķidras audumu AkkordVlies G45 SP. Špaktele piemērota kvalitātes līmeņu Q3 vai Q4 virsmu kvalitātes iegūšanai uz apmetuma vai  ģipškartona plāksnēm. 
· [bookmark: _Hlk164323765]Gruntēt ar Caprol Capasol Konzentrat ( koncentrātu šķaida 1:4 ar ūdeni). 

Veikt vēsturiskās krāsojuma sistēmas atjaunošanu saskaņā ar izpētes datiem:
· Krāsot griestus ar matētu krāsu Caparol Capasilan
Īpašības:
· Ar samazinātu emisijas un šķīdinātāja saturu.  Satur < 1 g/l GOS
· Nesatur fogingaktīvas vielas (vielas, kas veicina virsmas melnēšanu)
· Ilgs iestrādes laiks – tādēļ arī to var nevainojami strādāt uz lielām, vienlaidus virsmām
· Laba ūdens tvaiku caurlaidība. Sd-vērtība < 0.1m
· Viegla pārstrāde
· Atšķaidāma ar ūdeni
· Mitrās berzes Klase 1
· Veselības inspekcijas Higiēnas novērtējums Nr.4.1.-5/17 20.05.2021.
· Krāsot sienas ar matētu krasu Caparol Premium Clean/ Caparol Premium Color ( tumšie toņi), kas paredzēta dziļi matētiem un labi tīrāmiem sienu krāsojumiem. Pateicoties Premium Clean un  Caparol Premium Color kopšanas īpašībām, tā ir laba izvēle telpām ar augstām higiēnas un tīrāmības prasībām – sabiedriskas telpas, slimnīcās, pansionātos, skolās un bernudārzos.
Īpašības
- atšķaidāma ar ūdeni, praktiski bez smakas, vidi saudzējoša
- ar minimālu emisiju un bez šķīdinātājiem, satur < 1 g/l GOS
- nepiesaista netīrumus
- labi tīrāma. Neatstāj vizuālus defektus pēc tīrīšanas
- nesatur fogingaktīvas (melnējošas) vielas
- izturīga pret ūdens bāzes dezinfekcijas un mājsaimniecības tīrīšanas līdzekļiem
- difūza, sd-vērtība <0,1 m
- mitrās berzes Klase 1
- veselības inspekcijas Higiēnas novērtējums Nr.4.1.-5/17 20.05.2021.








Pārējo telpu apdares atjaunošana:

Sienu un griestu plakņu sagatavošana:
•	Sekundāro apšuvumu, flīzējumu un tapešu apdares demontāža
•	Nestabilo un bojāto apmetuma slāņu demontāža. 
•	Saglabājamā apmetuma plaknēm veikt nestabilo krāsojumu slāņu attīrīšanu.
•	Zonās, kur ir krīta balsinājums, veikt pilnīgu attīrīšanu un klāt divas reizes dziļumgrunti Caparol Dupa Putzfestiger.
•	Zonās, kur ir pelējums, veikt pelējuma notīrīšanu ar birstēm un apstrādāt šīs zonas ar biocīdu līdzekli Caparol Capatox. Pēc apstrādes līdzeklis nav jānoskalo.
1. Stabilās sienu virsmas, kas jāizlīdzina ar kaļķa cementa apmetumu virs 5mm nepieciešams veikt vismaz 40 – 50 % apmetamās virsmas perforāciju un putekļu notīrīšanu. Īpaši tas attiecas uz virsmām, kuras klātas ar blīvu apdari. 
[image: How much hacking is required in 1 Square meter Area before plaster? - Happho]
Ar kaltu/āmuru perforēta virsma saķeres nodrošināšanai ar apmetumu.

Apmetuma zudumu atjaunošana:

Iekštelpu apmetuma iestrāde uz mūra sienām:
1. Pamata apmetuma atjaunošanu veikt ar kaļķa cementa bāzes javu Caparol Standard Putz. Mūra plaknēm ar normālu nestspēju un  uzsūktspēju, pēc saslapināšanas ar ūdeni, uzklāt pirmo apmetuma slāni 10-25 mm biezumā, vienmērīgi pārklājot virsmas. Ja nepieciešams lielāks biezums, tad nākamo slāni klāj pēc 1-2 dienām, kad apmetums ir izvadijis ūdeni un sastindzis. 

Ģipškartona starpsienu sagatavošana:
1. Ģipškartona plātņu savienojuma šuvju aizdare izmantojot Knauf Uniflot tepi un sietiņa lenti.
1. Ģipškartona gruntēšana ar Caprol Capasol Konzentrat ( koncentrātu šķaida 1:4 ar ūdeni).

Flīzēšanai paredzēto sienu sagatavošana:
Zonās, kur saskaņā ar Projektu, paredzēts ieklāt flīzes, rekomendējams uzklāt jaunu kaļķa cementa apmetumu. Vēsturiskais kaļķa bāzes apmetums ir pārāk mīksta pamatne, lai uz tā uzklātu blīvu un cietu flīžu līmi. Kā arī kaļķa bāzes apmetumam nepieciešama apdare ar augstu ūdens tvaikus un CO2 caurlaidību, lai tas karbonizētos un saglabātu nestspēju, bet to nevar nodrošināt flīžu līme un keramikas/akmens masas flīzes. Tādēļ ieteicams šajās zonās demontēt esošo apmetumu un  atjaunot to ar kaļķa cementa bāzes javu Caparol Standard Putz atbilstoši apmetujma atjaunošanas norādījumiem sadaļā ‘’Iekštelpu apmetuma iestrāde uz ķieģeļu mūra sienām’’.
Apmetumu nepieciešams uzklāt atbilstošā līmenī un virsmu nolīdzināt/norīvēt tā, lai var izpildīt flīzēšanas darbus. Papildus špaktelēšana nav nepieciešama. Pēc atbilstoša žūšanas laika un pirms flīzēšanas darbu uzsākšanas , veikt jaunuzklātā apmetuma gruntēšanu ar Caprol Capasol Konzentrat ( koncentrātu šķaida 1:4 ar ūdeni).

Nobeiguma apdare sienām un griestiem
1. Jaunuzklātu apmetumu gruntēt ar Caprol Capasol Konzentrat ( koncentrātu šķaida 1:4 ar ūdeni). 
1. Griestu un sienu plakņu špaktelēšana ar gatavo dispersijas špakteli Caparol-Glättspachtel. Zonās, kur ir plaisāšanas risks, špaktelēšanas masā iestrādā stiklašķidras audumu AkkordVlies G45 SP. Špaktele piemērota kvalitātes līmeņu Q3 vai Q4 virsmu kvalitātes iegūšanai uz apmetuma vai  ģipškartona plāksnēm. 
· Gruntēt ar Caprol Capasol Konzentrat ( koncentrātu šķaida 1:4 ar ūdeni). 
1. Krāsot griestus ar matētu krāsu Caparol Capasilan
1. Normālas noslodzes telpās krāsot sienas ar pusmatētu krāsu Caparol Samtex 7. 
Īpašības:
· Pirmā mitrās berzes klase, saskaņā ar DIN EN 13 300
· Bez paliekošiem pirkstu nospiedumiem 
· Sd-vērtība <0,6 m
· Izturīga pret mājsaimniecības tīrīšanas/dezinficējošiem līdzekļiem bez spirta

1. Sanitārtehniskajās telpās un gaiteņos krāsot sienas ar pusmatētu krasu Caparol Amphibolin, kas ir tīra akrilāta bāzes krāsa ar samazinātu emisiju un bez šķīdinātājiem. Pielietojama iekšdarbos, ārdarbos kā arī telpās, kurās paredzēta pastiprināta kopšana un apstrāde ar saimniecības dezinfekcijas līdzekļiem. Krāsas sastāvs tonētai krāsai samazina paliekošos nospiedumus pēc mehāniskas iedarbības.

Sagatavoja:
Kristīne Gulbe
Tehnologs, DAW Baltica SIA
Tēlniecības objektu speciālists , kvalifikācija (3432 48). 
Ēku būvdarbu vadītājs, diploms PK E Nr.1187
Latvijas Amatniecības kameras daiļkrāsotāja meistars, diploms Nr. 5923
mob: + 371 26 251 231
e-mail: kristine.gulbe@daw.lv

